text:
Мәктәптәрҙең янғынға ҡаршы хәүефһеҙлеге – Өфө властарының иғтибар үҙәгендә
Бөгөн Өфө хакимиәтендәге кәңәшмәлә ҡала мәктәптәренең янғынға ҡаршы хәүефһеҙлеге мәсьәләһе күтәрелде. Хакимиәт башлығы Павел Качкаев хәбәр итеүенсә, автоматлаштырылған янғын һүдереү системалары ҡаланың 371 белем биреү учреждениеһында ҡуйылған.
— Был системаларҙы хеҙмәтләндереү артыҡ ҡиммәт тә түгел – айына уртаса өс мең һум самаһы, — тине ул. – Шуға ҡарамаҫтан, 72 мәктәп һәм балалар баҡсаһында был системаларҙы хеҙмәтләндереүгә килешеүҙәр әле булһа төҙөлмәгән.
Өфөнөң күп белем биреү учреждениелары янғынға ҡаршы һыу менән тәьмин итеү йәһәтенән яҡшыртыуҙы талап итә. Мәҫәлән, үткәрелгән тикшереүҙәр барышында ҡаланың 23 мәктәбендә уның төҙөк булмауы асыҡланды. Был күрһәткес буйынса Калинин районы “алда”, унда һигеҙ мәктәптә янғынға ҡаршы һыу менән тәьмин итеү системаһы төҙөк түгел. Иң имен хәл – Ленин районында, тикшереү барышында уның белем биреү учреждениеларына бөтөнләй дәғүә белдерелмәне.


c: text/html

text:
Өфөгә «Бөйөк Ебәк юлы маршруттары буйынса» туристик экспедицияһы килә
ӨФӨ, 2015 йыл, 27 февраль. /«Башинформ» мәғлүмәт агентлығы, Розалиә Вәлиева/.
1 мартта Өфөгә «Бөйөк Ебәк юлы маршруттары буйынса» туристик экспедиция экипажы килә. Был хаҡта Рус география йәмғиәтенең Башҡортостан төбәк бүлексәһе етәксеһе Камил Йыһаншин хәбәр итте.
«Бөйөк Ебәк юлы маршруттары буйынса» туристик экспедицияһы — Рус география йәмғиәтенең Ҡырым Республикаһы бүлексәһе проекты. Ул өс этаптан тора һәм Рәсәй, Азия һәм Европалағы Ебәк юлының тарихи йүнәлештәре буйынса үтәсәк. Сәйәхәттең дөйөм оҙонлоғо — 45 мең километрҙан ашыу.
Өфөлә ҡунаҡтарҙың Башҡортостандың туристик индустрия вәкилдәре, Рус география йәмғиәтенең әүҙем ағзалары менән осрашыуы, Өфө һәм республика буйынса популяр туристик маршруттар менән танышыуы ҡаралған. Экспедиция маҡсаттарының береһе — Ҡырымда йәшәүселәрҙе Рәсәйҙең туристик мөмкинлектәре менән таныштырыу.
Экспедиция ағзалары Өфө музейҙарында буласаҡ, «Рада» клубында (Свердлов урамы, 62) түңәрәк өҫтәл һәм матбуғат конференцияһы үткәрәсәк. Ҡунаҡтарҙы ҡаршы алыу көндөҙгө сәғәт 11-ҙә башлана.
Өфөнән һуң ҡунаҡтар Ҡазанға юлланасаҡ.
«Бөйөк Ебәк юлы маршруттары буйынса» экспедицияһы 2015 йылдың 19 февралендә Симферополдән башланды. Рәсәйҙә маршрут Краснодар — Грозный — Махачкала — Әстрхан — Волгоград — Һарытау — Һамар — Ырымбур — Силәбе — Өфө — Ҡазан — Йошкар-Ола — Чебоксар — Түбәнге Новгород — Владимир — Иванов — Ярославль — Тверь — Калуга — Тула — Мәскәү ҡалалары буйлап үтә. Сәйәхәтселәр һәр төбәктә Рус география йәмғиәтендәге коллегалары менән танышасаҡ.
Сара Рус география йәмғиәтенең 170 йыллығы айҡанлы ойошторола.

robotstxt: allowed

filter: keep


text:
Google Street View сервисында Бәләбәйҙең һәм Башҡортостан федераль автомобиль юлдарының панорамаларын ҡарарға мөмкинФото: Google Street View
Google Street View сервисында Бәләбәйҙең һәм Башҡортостан федераль автомобиль юлдарының панорамаларын ҡарарға мөмкин
Google Street View сервисында Бәләбәйҙең һәм Башҡортостан федераль автомобиль юлдарының панорамаларын ҡарарға мөмкинФото: Google Street View
Google Maps картография сервисының «Урамдар панорамаһы» сервисында Башҡортостан территорияһынан үткән федераль трасса участкаларының фотографик панорамаларын, шулай уҡ Бәләбәй ҡалаһы урамдарының панорамаһын ҡарарға мөмкин.
Фотосервиста М7 «Волга» һәм Р240 «Өфө – Ырымбур» трассалары, Р361 «Магнитогорск – Сибай – Йылайыр – Ира» төбәк автомобиль юлы һәм уның янындағы участкалар 2013 йылдың башында төшөрөлгән. Ул планетаның иң билдәле эҙәрмәндең заказы буйынса камералар менән йыһазландырылған махсус Google Van автомобиле ярҙамында төшөрөлә. Һөҙөмтәлә был фотоһүрәттәр эшкәртелә һәм Google Maps карталарына беркетелә һәм төшөргәс яҡынса бер йылдан һуң шундай уҡ исемле сервиста һәм Google Earth сервисында бөтә планета буйынса ҡарарға була.
Башҡортостан территорияһын көнүҙәк панорамалы фотоһүрәттәр менән ҡаплауҙа алдағы кинәт күтәрелеү 2013 йылдың яҙында теркәлә, ул саҡта, Өфөнән тыш, планетаның теләһе ҡайһы нөктәһенән Стәрлетамаҡ һәм Салауаттың йәйге күренештәрен ҡарарға һәм уның буйлап виртуаль йөрөргә мөмкин ине.
Кәрәкле биләмәне ҡарау өсөн Google Maps битен асырға, эҙләү формаһында исеме буйынса кәрәкле ҡаланы йәки юлды табырға, кеше шәүләһе һымаҡ эшләнгән һары пиктограмманы картала кәрәкле урынға күсереп Google Street View идара итеү элементын йәнләндерергә була. Шул уҡ ваҡытта теге йәки был урында панорама фотоһүрәттәренең барлығы картала урамдар өҫтөнән төрлө төҫлө һыҙыҡтар ярҙамында билдәләнәсәк.
Google панорамаһынан тыш, урын тураһында мәғлүмәтте «Panoramio» краудсорсинг сервисы ярҙамында алырға мөмкин, унда һәр теләүсе төшөрөлгән урынға беркетелгән күренеш фотоһын үҙенә күсерә ала.


text:
Баш ҡала ирекмәндәре Туапсеға «Изге Ихтыяр флагы аҫтында» Бөтә Рәсәй йәштәр форумына юлланды
ӨФӨ, 2015 йыл, 14 сентябрь. /«Башинформ» мәғлүмәт агентлығы, Гөлфиә Акулова/.
Өфө ирекмәндәре Туапсеға «Изге Ихтыяр флагы аҫтында» Бөтә Рәсәй йәштәр форумына юлланды. Улар араһында Өфө ҡалаһы үҫеше йәмәғәт фонды һәм баш ҡалалағы үҫмерҙәр клубтары ирекмәндәре бар. 14 сентябрҙән 4 октябргә тиклем «Орленок» балалар үҙәгендә үтәсәк күләмле сарала 10 төбәктән ирекмәнлек хәрәкәте вәкилдәре ҡатнашасаҡ. Форумды ойоштороусы — ауыр тормош хәлендә ҡалған балаларға ярҙам итеү фонды булышлығында «Изгелек флагы аҫтында!» хәйриә фонды.
Ҡала үҫеше йәмәғәт фондында һөйләүҙәренсә, төбәктәрҙән өлкән класс уҡыусылары, республиканың йәмәғәт тормошонда әүҙем ҡатнашҡан волонтерҙар делегат булып бара. Улар «Изге Өфө» ҡала шәфҡәтлелек фестивале, «Кино ҡарау» II халыҡ киноһы асыҡ фестивале, «Баш ҡаланы республика балаларына бүләк итәйек» балалар хәйриә проекты, «Ҡыш бабайға хат» проекты кеүек ҡала, республика һәм бөтә Рәсәй проекттарына волонтер булараҡ йәлеп ителгән.
Йәштәр форумында ҡатнашыусыларҙы бай программа: походтар, оҫталыҡ кластары, өйрәтеүсе семинарҙар, тренингтар, төрлө конкурстар һәм спорт саралары көтә. Бынан тыш, иң яҡшы ирекмәндәр проектына конкурс уҙғарыу күҙаллана.
«Изге Ихтыяр флагы аҫтында» форумының төп маҡсаты — Рәсәй төбәктәрендә социаль волонтерлыҡты үҫтереү, ирекмәнлек һәм хәйриәлек эшмәкәрлеген әүҙемләштереү өсөн йәштәрҙе туплау.


text:
Фото:
Владимир Путин 2012 йылдағы һайлауҙарға Рәсәй Президенты вазифаһына тәҡдим ителде
Фото:
24 сентябрҙә, «Берҙәм Рәсәй» партияһының ХII съезында, Дмитрий Медведев 2012 йылда ил Президенты һайлауҙарында ҡатнашыу өсөн Владимир Путиндың кандидатураһын тәҡдим итте.
Съезда ҡатнашыусылар был инициативаны дәртләнеп һәм оҙайлы алҡышлауҙар менән ҡабул итте.
Дәүләт башлығы үҙе иһә киләсәктә Хөкүмәткә эшкә күсергә ниәтләй. Бынан тыш, Дмитрий Медведев «Берҙәм Рәсәй» кандидаттарының етәксеһе булараҡ Дәүләт Думаһына һайлауҙарҙа ҡатнашасаҡ.


text:
Рөстәм Хәмитов Көньяҡ Кореяның мәғариф буйынса дәүләт секретары менән осраштыФото: Олег Яровиков
Рөстәм Хәмитов Көньяҡ Кореяның мәғариф буйынса дәүләт секретары менән осрашты
Рөстәм Хәмитов Көньяҡ Кореяның мәғариф буйынса дәүләт секретары менән осраштыФото: Олег Яровиков
Башҡортостан Республикаһы Президенты Рөстәм Хәмитов Көньяҡ Кореяның мәғариф буйынса дәүләт секретары Хван Дэ-Джун менән электрон белем биреүҙе үҫтереү мәсьәләләрен тикшерҙе.
— Беҙҙә ҡайһы бер һөҙөмтәләр ҙә бар, әммә улар дөйөмләштерелмәгән. Шуға күрә әлеге этапта Башҡортостанда электрон белем биреүҙең маҡсаттарын һәм бурыстарын формалаштырыу һәм был өлкәне системалы үҫтереү талап ителә, — тине Рөстәм Хәмитов.
Көньяҡ Кореяның мәғариф буйынса дәүләт секретары ҡайһы бер күҙәтеүҙәре менән уртаҡлашты.
— Ҡыҙғанысҡа ҡаршы, әлеге ваҡытта Өфө уҡыусылары электрон уҡытыу мөмкинлектәрен тулы кимәлдә файҙаланмай, — тине Хван Дэ-Джун. – Ете кешегә – бер компьютер. Унан да бигерәк, ҡайһы бер уҡытыусыларҙың да компьютерҙары юҡ. Нигеҙҙә, мәктәп уҡыусылары компьютерҙарҙа информатика дәресе ваҡытында ғына шөғөлләнә, әммә унда ла традицион алымар буйынса белем бирелә. Уҡытыу программалары юҡ, булған хәлдә лә, улар тик шәхси инициатива буйынса ҡулланыла.
Хван Дэ-Джун фекеренсә, электрон белем биреү системаһын индереп, «аҡыллы» йәмғиәт төҙөгән ваҡытта мәктәптәр, юғары уҡыу йорттары һәм сәнәғәт предприятиелары араһында бәйләнеш булдырыу мөһим. Бынан тыш, электрон белем биреүҙе киң йәйелдергән хәлдә, йәшәгән урынға ҡарамай, бөтә категория граждандар өсөн белем алыуыҙа кәртәләр булмаясаҡ. Сифатлы белем алыу мөмкинлегенә ҡалала йәшәүселәр ҙә, ауыл халҡы ла эйә буласаҡ, тип иҫәпләй дәүләт секретары.
Электрон университет эшмәкәрлегенең бөтә механизмдарын көйләү өсөн Хван Дэ-Джун пилот проекты булдырып, һөҙөмтәләргә даими күҙәтеү ойошторорға тәҡдим итте. Шул уҡ ваҡытта экспериментта ҡатнашасаҡ мәктәптәрҙе һәм юғары уҡыу йорттарын енетекле һайлап алырға кәрәк, артабан уларҙың тәжрибәһен ҡулланыу мөһим, тип билдәләне Көньяҡ Кореяның мәғариф буйынса дәүләт секретары.


text:
Башкортостанда тракторларга - GPS
Мәләүез районында техникаларҙа «Авто Трак» GPS системаһын ҡулланыла башланы.
Алдынғы техника һәм заманса технологиялар һөҙөмтәлә хужалыҡтарҙың иҡтисади һәм финанс күрһәткестәрен яҡшырта. Был бөгөнгө финанс көрсөк шарттарында айырыуса мөһим, ти Башҡортостандың ауыл хужалығы министры урынбаҫары Рөстәм Зәйнуллин..
GPS cистемаһы республиканың барлыҡ машина-технология станцияларында ла ҙур ҡыҙыҡһыныу уятты. Тиҙҙән республикалағы барлыҡ сит ил комбайндарына GPS системалар ҡуйылыр тип көтөлә.


text:
Фото:
Рөстәм Хәмитов Р.Нуриев исемендәге Халыҡ-ара балет сәнғәте фестивален асыу тантанаһында сығыш яһаны
Фото:
Башҡортостан Президенты Рөстәм Хәмитов Башҡорт опера һәм балет театрында үткән Рудольф Нуриев исемендәге XVIII Халыҡ-ара балет сәнғәте фестивален асыу тантанһында ҡатнашты.
— Был залда булыуы бик ҡыуаныслы, сөнки бында балет тип аталған бөйөк сәнғәтте яҡшы белеүселәр, уны һөйөүселәр йыйылған. Һәм был байрамда беҙҙең менән Башҡортостан Республикаһының халыҡ артисы Юрий Николаевич Григоровичтың булыуы икеләтә ҡыуаныслы, — тип билдәләне Президент.
«Сәхнәгә был бөйөк кешегә, Башҡортостан мәҙәниәтенә бик матур постановкалар алып килгән оҫтаға рәхмәт әйтер өсөн генә күтәрелдем. 1990-сы йылдарҙа ул күп эшләгән, яңы балет ҡуйып, ул әле лә күп эшләй, һәм беҙҙең хеҙмәттәшлек артабан да дауам итер, тип ышанабыҙ», тине республика башлығы.
Рөстәм Хәмитов, билдәле балетмейстер менән осрашыу барышында Башҡорт дәүләт опера һәм балет театры коллективына һәр яҡлап булышлыҡ итеү тураһында һөйләшеп килешелде, тип һөйләне.
— Театр эшмәкәрлеген техник йәһәттән яңыртырға тырышасаҡбыҙ. Кем эҙләй, шул һәр саҡ таба. Шуға күрә аҡса ла табырбыҙ. Беҙҙең театр Рәсәй Федерацияһында иң яҡшылар иҫәбендә булһын өсөн, барыһын да эшләргә тырышасаҡбыҙ, — тип белдерҙе республика башлығы.
Юрий Григорович Өфөлә бишенсе спектакль ҡуйыуы хаҡында иҫкә төшөрҙө. Ул шулай уҡ солистар менән алмашырға, яңы тормош башларға тәҡдим итте. «Бында труппа күтәренке кәйеф менән яҡшы бейей. Йәш солистар бар, бында өс состав. Труппа менән эшләүҙән ҙур кинәнес алдым», — тип һыҙыҡ өҫтөнә алды Ҙур театр хореографы.
— Һеҙгә сикһеҙ рәхмәтлебеҙ. Әлбиттә, эште дауам итергә теләр инек. Беҙ «Спартак» спектаклен ҡуйырға хыялланабыҙ. Беҙгә килгәндә иһә, барлыҡ ойоштороу, матди мәсьәләләрҙе хәл итәсәкбеҙ, — тип белдерҙе Рөстәм Хәмитов.


text:
Дәүләт власы һәм урындағы үҙидара органдарының эш күрһәткестәре тикшерелде
— Беҙ кешеләр социаль яҡтан үҙҙәрен уңайлы тойһондар өсөн барыһын да эшләргә тейешбеҙ, — тип белдерҙе бөгөн БР Хөкүмәте Премьер-министры урынбаҫары – хеҙмәт һәм халыҡты социаль яҡлау министры вазифаһын башҡарыусы Фидус Ямалетдинов ҡала һәм район хакимиәте башлыҡтары урынбаҫарҙары менән кәңәшмәлә.
Бында башҡарма власть һәм урындағы үҙидара органдарының республика халҡының социаль мәсьәләләрен хәл итеү буйынса ни тиклем һөҙөмтәле эшләүе тураһында һүҙ алып барылды.
Хәҙерге ваҡытта уларҙың эшмәкәрлеге һөҙөмтәләре халыҡтың йәшәү кимәлен, хеҙмәт баҙарын һәм социаль яҡлауҙы сағылдырған 16 күрһәткес һәм һаулыҡ һаҡлау өлкәһендәге 62 күрһәткес буйынса баһалана.
2009 йылда төбәктә хеҙмәткәрҙәрҙең айлыҡ уртаса эш хаҡы элгәре йылға ҡарағанда түбәнерәк булыуы билдәләнә. Белгестәр быны ҡулланыу хаҡтары индексының юғары үҫеш темпы менән бәйләй.
Был күрһәткес буйынса Башҡортостан Волга буйы федераль округында бишенсе урын биләй.
Табыштар структураһында рәсми хеҙмәт хаҡы өлөшө кәмей. Шул уҡ ваҡытта табыштарҙың һалым түләүҙән тайпылыу маҡсатында йәшерелгән йәки кәметелгән башҡа төрҙәре, киреһенсә, арта.
Башҡортостанстат мәғлүмәттәренә ҡарағанда, эш хаҡы түләү буйынса һуңлатылған бурыс был ай башынан алып 1,4 тапҡырға артты. «Һуңлатыу» башлыса эшкәртеү производстволарына (14 миллион 241 мең һум), шулай уҡ ауыл хужалығына һәм ағас әҙерләүгә (өс миллион 89 мең һум) тура килә.
Республикала халыҡтың һаулыҡ күрһәткестәре, дөйөм алғанда, ыңғай баһалана: тыуым һәм кешеләрҙең ғүмер оҙайлылығы арта, үлем кимәле, шул иҫәптән әсәләрҙең һәм эшкә һәләтле йәштәге кешеләрҙең, кәмей.
Шул уҡ ваҡытта 18 йәштән 65 йәшкә тиклемге кешеләр араһында үлемдең артыуы борсой.
Халыҡты эш менән тәьмин итеү мәсьәләһендә ҡыйынлыҡтар байтаҡ. Башҡортостанда эшһеҙлек кимәле Волга буйы федераль округы һәм тотош Рәсәй буйынса уртаса кимәлдән кәмерәк булыуға ҡарамаҫтан, ауыл халҡын эшкә урынлаштырыу менән бәйле проблемалар бар.
Фидус Ямалетдинов әйтеүенсә, Башҡортостан әлегә башҡарма власть һәм урындағы үҙидара органдарының эш һөҙөмтәлелеге күрһәткестәре буйынса Рәсәйҙең хатта тәүге ун төбәге иҫәбенә лә инмәй.
— Башҡараһы эштәр, айырыуса урындарҙа, байтаҡ әле. Бының өсөн бөтә шарттар бар. Иң мөһиме, бөтә нәмәне законға ярашлы эшләү, — тип һүҙен йомғаҡланы вице-премьер вазифаһын башҡарыусы.


text:
Хәйбулла районында күп балалы әсәләр мәсьәләһе тикшерелде
Хәйбулла районы башлығы Раил Ибраһимов «Әсәлек даны» миҙалына лайыҡ булған күп балалы әсәләр менән осрашыу үткәрҙе. Сарала 31 ғинуарҙа Өфөлә наградлау тантанаһында ҡатнашҡан ҡатындар булды. Әбделнасир ауылынан Сәриә Аманбаева, Мәмбәт ауылынан Тәнзилә Аслаева һәм Гүзәл Ҡарабаева бишәр бала тәрбиәләй.
Раил Ибраһимов ауылдарҙа булған проблемаларҙың нисек хәл ителеүе хаҡында һөйләне.
— Яңыраҡ Мәмбәт ауылында булдым. Унда бик яҡшы мәктәп бар, учреждениела 106 бала белем ала, — тине Раил Ибраһимов. – Фермерҙар эшләй. Ауылда һыу менән тәьмин итеү мәсьәләһенең әлегәсә хәл ителмәүен күрҙем. Был йүнәлештә эшләгән хеҙмәттәргә эш ҡушылды. Яҙғылыҡҡа эштәр ҡайтанан тергеҙеләсәк, тип ышандыра алам.
Район башлығы Сәриә Аманбаеванан Әбделнасир ауылы халҡын борсоған мәсьәләләр хаҡында ҡыҙыҡһынды. Күп балалы әсә айырыуса ҙур проблемаларҙың булмауын билдәләне.
Осрашыу һуңында район хакимиәте башлығы ҡатындарҙы юғары наградаға эйә булыуҙары менән ҡотланы, уларға һаулыҡ, ғаилә именлеге һәм бәхет теләне.


text:
Республика Президенты реконструкциянан һуң асылған Спорт һарайын тикшерҙеФото: Андрей Старостин
Республика Президенты реконструкциянан һуң асылған Спорт һарайын тикшерҙе
Республика Президенты реконструкциянан һуң асылған Спорт һарайын тикшерҙеФото: Андрей Старостин
Йома, 9 ноябрҙә, Башҡортостан Республикаһы Президенты Рөстәм Хәмитов реконструкциянан һуң асылған Өфөнөң Спорт һарайын тикшерҙе.
Рөстәм Зәки улы яңы матбуғат үҙәгендә булды, боҙ аренаһын ҡараны.
— Өфөнөң Спорт һарайы 45 йыл элек төҙөлгән. Бындай ҙур ремонт тәүгә үткәрелде, — тип билдәләне Президент. — «Башнефть» компанияһы ваҡытында ҙур ярҙам күрһәтте. Шуға күрә әлеге компания етәкселәренә оло рәхмәтемде белдерәм. Улар 400 миллион һумға яҡын ресурстар таба алды. Эштәр тиҙ башҡарылды: туғыҙ ай эсендә Спорт һарайының яңы варианты булдырылды. Башҡарылған эштәрҙең сифаты барлыҡ спортсыларҙы ла ҡәнәғәтләндерер, тип уйлайым.
Республика Президенты билдәләүенсә, яңы Спорт һарайының боҙон алдағы ваҡытта донъяның йәштәр командалары ғына түгел, ә 2013 йылдың февралендә VI Ҡышҡы халыҡ-ара балалар уйындары барышында йәш спортсылар ҙа һынап ҡараясаҡ. Бынан тыш, Өфөлә өлкәндәр араһында ла донъя чемпионатын үткәреү хаҡында уйларға була, тине Рөстәм Хәмитов.


text:
Фото:
«Башҡортостан» киностудияһы Бөйөк Ватан һуғышы тураһында документаль фильм тәҡдим итә
Фото:
27 апрелдә Өфөнөң «Родина» кинотеатрында «Башҡортостан» киностудияһы төшөргән «Һуғыш беҙҙе балаларға һанаманы…» документаль фильмының презентацияһы үтә. Картина Бөйөк Ватан һуғышында Еңеүҙең 65 йыллығына арналған.
«Башинформ» агентлығына киностудияның матбуғат секретаре Динис Сәйетовтың хәбәр итеүенсә, башҡорт кино сәнғәте оҫталарының яңы эше тамашасыларға һуғыш йылдарында илде туйҙырған һәм фронтҡа ҡорал оҙатҡан тыл хеҙмәтсәндәре тураһында бәйән итәсәк. Унда шул йылдарҙағы рәсми архив материалдары – документтар, фотоһүрәттәр, ваҡиғалар кинохроникаһы ҡулланылған.
Режиссер Вилүрә Иҫәндәүләтова етәкселегендәге кино төшөрөүселәр бригадаһы фекеренсә, Бөйөк Ватан һуғышы ветерандарының һәр береһенең тормош юлы айырым иғтибарға лайыҡ:
— Шуға күрә документаль материалдар ғына түгел, фронтҡа киткән атай, ағайҙары урынына үҫмер саҡтан уҡ производствоға килгән кешеләрҙең үҙҙәренең һөйләгәндәре лә фильм нигеҙенә ятты, — ти Вилүрә Иҫәндәүләтова.


text:
Фото:
Өфө дәүләт авиация техник университетының беренсе курсына бюджет нигеҙендә 2071 студент ҡабул ителгән
Фото:
Өфө дәүләт авиация техник университетының һәм уның филиалдарының беренсе курсына бюджет нигеҙенә 2071 студент ҡабул ителгән, үткән йыл менән сағыштырғанда, был яҡынса 300 кешегә күберәк. Уҡыу йортоноң матбуғат үҙәгенән хәбәр итеүҙәренсә, беренсе курсҡа ҡабул итеү тураһындағы бойороҡтарға ӨДАТУ ректоры Морат Ғөзәйеров тантаналы рәүештә ҡул ҡуйған.
Быйыл абитуриенттар араһында конкурс тотош юғары уҡыу йорто буйынса бер урынға 14,7 кеше тәшкил иткән. Абсолют рекорд «Менеджмент» йүнәлеше буйынса теркәлгән, унда бер урынға 1017 абитуриент дәғүә иткән.
Уҡыу йортона ҡабул итеү буйынса максималь балл (275) информатика һәм робототехника факультетында теркәлгән.
11 абитуриент, математика, физика һәм информатика буйынса олимпиадаларҙа еңеүсе һәм призер булараҡ, авиация университетына конкурстан тыш ҡабул ителгән.
Маҡсатлы йүнәлтмәләр буйынса 501 абитуриент, шул иҫәптән предприятиеларҙан – 462 кеше, райондарҙан — 39 кеше Өфө дәүләт авиация техник университетына уҡырға ингән.


text:
Учалы районында БР мосолмандары Диниә назараты уҡыусыларға ислам тәғлимәтен өйрәтә
Учалы районында Башҡортостан Республикаһы мосолмандары Диниә назаратының Йәштәр бүлеге вәкиле мәктәп уҡыусыларына ислам тәғлимәттәрен аңлата. Был хаҡта «Башинформ» агентлығына БР мосолмандары Диниә назаратының Йәштәр бүлеге етәксеһе Айнур Арсланов хәбәр итте.
Йәштәр бүлегенең Учалы районындағы вәкиле Илфат Ишембәтов аҙна дауамында Учалы районы мәктәптәре буйынса йөрөп, йәштәр менән дини ҡиммәттәр хаҡында әңгәмә алып бара. Ул алкоголизм, тәмәке тартыу һәм наркоманияның зыяны хаҡында дини күҙлектән сығып һөйләй.
— Беҙҙең вәкил традицион ислам тәғлимәттәрен аңлата һәм йәштәрҙе дини экстремизмдан тыя, — ти Йәштәр бүлеге етәксеһе. – Лекциялар 4 февралдә башланды һәм 11 февралдә тамамланасаҡ.
Айнур Арсланов әйтеүенсә, БР мосолмандары Диниә назараты үҙ вәкилдәренә мәктәп директорҙары исеменә лекция үткәреүгә рөхсәт биреүҙәрен һорап яҙылған хаттар бирә. Әлегә бер директор ҙа ризаһыҙлығын белдермәгән.


text:
Константин Толкачев Ағиҙел һәм Нефтекама уҡыусылары менән осрашты
Ағиҙел һәм Нефтекама уҡыусылары Башҡортостан Республикаһының Дәүләт Йыйылышы – Ҡоролтайға экскурсияға килде. Почетлы ҡунаҡтар сифатында улар республика парламенты ултырышында ҡатнашты. Был юлы төбәк парламенты эшен 34 уҡыусы ҡарай алды, улар араһында – Нефтекама дөйөм белем биреү мәктәбенең полиция класы тәрбиәләнеүселәре лә.
Балалар музейҙа булды, унда Башҡортостанда парламентаризм үҫешен сағылдырыусы экспонаттар менән танышты. Шулай уҡ улар республика муниципаль берәмектәре символикаһы ҡуйылған геральдик залда булды, төбәктә парламентаризм тарихы тураһында документаль фильм ҡараны.
Бәләкәс ҡунаҡтар БР Дәүләт Йыйылышы – Ҡоролтай Рәйесе Константин Толкачевҡа, шулай уҡ Йәштәр йәмәғәт палатаһы рәйесе Николай Самойленкоға һорауҙар бирә алды. Уҡыусыларҙы закон проекттары нисек эшләнеүе, төбәк башлығын һайлауҙа граждандар ҡатнашасаҡмы, йәштәр мөхитендә енәйәтселек күрһәткестәрен нисек кәметеү кеүек һорауҙар ҡыҙыҡһындырҙы.
Константин Толкачев республикала ҡануниәт эше нимәнән башланыуы тураһында һөйләне, Дәүләт Йыйылышы структураһын, шулай уҡ пленар ултырышта ҡаралған ҡайһы бер закондар сығарыу акттарын аңлатты. Атап әйткәндә, Дәүләт Йыйылышы Комитеттары ҡарамағында депутаттар төркөмөн ойоштороу тураһындағы ҡарар, яҡындағы йылдарға республика бюджеты тураһында ҡабул ителгән закон.
Финанс тураһында һөйләгәндә, республика парламенты спикеры төбәк бюджетының өстән бер өлөшө белем биреү системаһына тотонолоуын билдәләне.
Республика белем биреү учреждениелары уҡыусылары менән ошондай осрашыуҙарҙы ҡануниәт даими ойоштора. Спикерҙың уҡыусылар менән һуңғы осрашыуы быйыл майҙа үткәрелгәйне.


text:
Еңеүҙең 65 йыллығына әҙерлек бара
— Бөйөк Ватан һуғышы ветерандары аҙайғандан-аҙая бара, Башҡортостанда улар хәҙер 13,5 меңгә яҡын иҫәпләнә, һәм улар ҡалған ғүмерҙәрен Хөкүмәт, урындағы дәүләт органдары ярҙамында бер ниндәй мохтажлыҡ кисермәй, лайыҡлы йәшәһен өсөн беҙ мөмкин булғандың барыһын да эшләргә тейешбеҙ.
1941-1945 йылдарҙағы Бөйөк Ватан һуғышындағы Еңеүҙең 65 йыллығын байрам итеүгә әҙерлек буйынса республика ойоштороу комитетының бөгөнгө ултырышын уның рәйесе, БР Хөкүмәте Премьер-министры Раил Сарбаев ошондай һүҙҙәр менән асты. Ойоштороу комитеты ултырышының көн тәртибенә ике мәсьәлә сығарылды: "Башҡортостан Республикаһы Хөкүмәте тарафынан раҫланған, 1941-1945 йылғы Бөйөк Ватан һуғышында Еңеүҙең 65 йыллығы, шулай уҡ 2008-2009 йылдарҙа Еңеү көндәре саралары планын үтәү тураһында" һәм "Башҡортостан Республикаһында Бөйөк Ватан һуғышында Еңеүҙең 64 йыллығын байрам итеү программаһы проекты тураһында". Беренсе мәсьәлә буйынса БР Хөкүмәте Премьер-министры урынбаҫары, хеҙмәт һәм халыҡты социаль яҡлау министры Фидус Ямалетдинов, шулай уҡ БР Хөкүмәте Премьер- министры урынбаҫары, мәҙәниәт һәм милли сәйәсәт министры Илдус Илешев сығыш яһаны.
Рәсәй Федерацияһы Президенты Указына ярашлы, 2005 йылдың 1 майынан Бөйөк Ватан һуғышы инвалидтарына һәм унда ҡатнашыусыларға — 1000 һум, хәрәкәттәге армияла хеҙмәт итеп ҡайтҡан хәрби хеҙмәткәрҙәргә, Япония менән һуғыш ваҡытында, Бөйөк Ватан һуғышында һәләк булған яугирҙарҙың тол ҡатындарына, вафат булған Бөйөк Ватан һуғышы инвалидтарының тол ҡатындарына, "Блокадалы Ленинградта йәшәүсе" билдәһе менән наградланыусыларға, элекке балиғ булмаған фашизм тотҡондарына 500 һум күләмендә айлыҡ өҫтәмә түләү ҡаралған.
Район һәм ҡалалар хакимиәттәренә үҙ пландарында Бөйөк Ватан һуғышында ҡатнашыусыларҙың, тыл эшсәндәренең һәм һәләк булған яугирҙарҙың тол ҡатындарының йәшәү шарттарын тикшереүҙе, күрһәтелгән граждандарҙың шәхси торлаҡ йорттарын ремонтлауҙы күҙ уңында тоторға, уларға адреслы ярҙам күрһәтергә кәрәк. Федераль закондарҙа ҡаралған сараларға өҫтәп, Бөйөк Ватан һуғышы ветерандарын торлаҡ менән тәьмин итеү мөмкинлеген ҡарарға.


text:
Майҙа Өфөлә ШОС илдәренең дөйөм транспорт системаһын булдырыу мөмкинлектәре тикшереләсәк Фото: Олег Яровиков
Майҙа Өфөлә ШОС илдәренең дөйөм транспорт системаһын булдырыу мөмкинлектәре тикшереләсәк
Майҙа Өфөлә ШОС илдәренең дөйөм транспорт системаһын булдырыу мөмкинлектәре тикшереләсәк Фото: Олег Яровиков
ӨФӨ, 2015 йыл, 6 май. /«Башинформ» мәғлүмәт агентлығы, Артур Басиров/.
Башҡортостандың баш ҡалаһында ШОС ағзалары булған дәүләттәрҙең транспорт министрҙары кәңәшмәһендә ойошмаға ингән илдәрҙең дөйөм транспорт системаһын булдырыу мәсьәләһе тикшереләсәк. Өфөгә ШОС ағзалары булған дәүләттәрҙең министрҙары, күҙәтеүселәр һәм партнерҙар етәкселегендә 17 милли делегация һәм халыҡ-ара төбәк ойошмалары, дәүләт-ара берекмәләр етәкселәре килә. Был хаҡта «ШОС БРИКС» Өфө-2015 төркөмө хәбәр итә.
Кәңәшмә барышында автомобиль, тимер юл һәм авиация транспорты өлкәһендә хеҙмәттәшлекте үҫтереү, яңы транспорт инфраструктураһын, яңы проекттарҙы сафҡа индереү тикшереләсәк. Шанхай хеҙмәттәшлек ойошмаһы дәүләттәренең автомобиль юлдарын үҫтереү программаһын әҙерләү тураһында фекер алышыу ойоштороу планлаштырыла.
Кәңәшмә Өфөлә 14-15 майҙа үтә.


text:
Идёт приём заявок на самые массовые международные олимпиады проекта "Инфоурок"
Для учителей мы подготовили самые привлекательные условия в русскоязычном интернете:
1. Бесплатные наградные документы с указанием данных образовательной Лицензии и Свидeтельства СМИ;
2. Призовой фонд 1.500.000 рублей для самых активных учителей;
3. До 100 рублей за одного ученика остаётся у учителя (при орг.взносе 150 рублей);
4. Бесплатные путёвки в Турцию (на двоих, всё включено) - розыгрыш среди активных учителей;
5. Бесплатная подписка на месяц на видеоуроки от "Инфоурок" - активным учителям;
6. Благодарность учителю будет выслана на адрес руководителя школы.
Подайте заявку на олимпиаду сейчас - https://infourok.ru/konkurs
Тема: Г. Юнысова. “Әсәм һүҙҙәре”
Маҡсат: Г. Юнысованың ижады менән таныштырыу; һүҙ байлыҡтарын арттырыу; нәфис телмәр үҫтереү, тасуири уҡыу күнекмәләрен нығытыу; әсәйҙәргә ҡарата һөйөү тәрбиәләү.
Йыһаҙландырыу:
Дәрес барышы
Психологик инеш.
Һаумыһығыҙ, уҡыусылар. Минең исемем Гөлнур Ғилмеғәли ҡыҙы, Ҡәҙер урта мәктәбендә һеҙҙең кеүек балалар уҡытам. Бөгөн беҙҙең үҙенсәлекле дәрес. Бер – беребеҙгә ҡараныҡ, йылмайҙыҡ. Ихлас йылмайыу бүләк итеп, дәресебеҙҙе башлап ебәрәйек. Йөҙөбөҙҙәге йылмаю дәрес аҙағына тиклем һеҙҙе ташламаһын.
“Уңыш” ситуацияһын тыуҙырыу
Өй эшен тикшереү
Үткән дәрестә Найл Ғәйетбайҙың “Аҡбулат батыр” тигән әкиәте менән танышҡан инегеҙ. Әйҙәгеҙ ошо әкиәтте иҫкә төшөрөп үтәйек.
Ни өсөн Аҡбулат бик ҡайғырған? Баҡый бабайға Айбулат ниңә барған? Бабай егетте һынап ҡарар өсөн ниндәй эш ҡушҡан? Биш йылдан һуң Аҡбулаттың ҡиәфәте үҙгәрәме?
Дәрестә һеҙ уға ҡылыҡһырлама ла бирҙегеҙ. Әйҙәгеҙ әле уны ла
иҫкә төшөрөп китәйек. Аҡбулат батыр Баҡый бабайға барғансы ниндәй ине? Һуңынан ниндәй кешегә әүерелде?
Ысынлап та, уҡыусылар , көҙгөгә ышанма бары тик үҙеңә генә ышанырга кәрәк. Батырҙарға, матурҙарға хас эштәр башҡарырға, сөнки халыҡ һәр кеше тураһында уның тышҡы ҡиәфәтенә ҡарап түгел, ә башҡарған эштәренә ҡарап фекер йөрөтә. Тимәк, кешене батырлыҡ, теүәкәллек, үҙенә булған матурлыҡ матурлай.
Маҡсатҡа сығыу
Бөгөн дәресебеҙҙә нимә тураһында һүҙ алып барабыҙ икән? Хәҙер мин һеҙҙең иғтибарығыҙға анаграмма тәҡдим итәм. Анаграмма ул һүҙҙе кирегә уҡығанда ла, шул уҡ һүҙ килеп сыға тигән һүҙ.
Слайд 1
Шундай һүҙ был: уҡып була
Ыңғайға ла, кирегә лә.
Балаһы өсөн әҙер тора
Янған утҡа инергә лә
Ниндәй һүҙ инде был?
Слайд 2 ӘСӘ (ыңғайға уҡыһаҡ та, кирегә уҡыһаҡ та ниндәй һүҙ килеп сыға инде?)
Ысынлап та, әсә балаһы өсөн бөтә әйбергә лә әҙер тора. Әйтегеҙ әле, беҙ йылына нисә тапҡыр әсәйҙәре байрам менән ҡотлап, уларҙы яратыуыбыҙҙы белдерәбеҙ. (әсәйҙәр байрамы, 8 мартта)
Ошо байрамда ғына түгел, ә көн һайын әсәйҙәргә яратыуыбыҙҙы белдереп, уларға хөрмәт күрһәтергә тейешбеҙ.
Һәр кем өсөн дә ин яҡын кеше ул – әсәй! Әйҙәгеҙ әле, уҡыусылар, һеҙ ҙә үҙегеҙҙең әсәйегеҙ тураһында һөйләп ишеттерегеҙ.
Эйе, һәр кемдең әсәһе үҙенә иң матуры, иң һәйбәте һәм ҡәҙерлеһе булып ҡала. Беҙ әле әсәйҙәребеҙ тураһында ябай һөйләмдәр аша һөйләп бирҙек. Ә инде рәссамдар, компазиторҙар, яҙыусылар әсәләренә оло һөйөүҙәрен үҙҙәренең әҫәрҙәре аша еткергәндәр. Беҙҙең әҙәбиәтебеҙҙә лә әсә тураһында күпме шиғри әҫәрҙәр ижад ителгән. Шундай шағирҙарҙың береһе менән бөгөн дәрестә танышып китәрбеҙ. Ул – Гөлфиә Юнысова. Уның “Әсәм һүҙҙәре” тип аталған шығырын өйрәнербеҙ, был шиғыры менән нимә әйтергә теләгәнен белербеҙ. (слайд 3 Гөлфиә Юнысованың “Әсәм һүҙҙәре” шиғыры)
Маҡсатты хәл итеү
Дәфтәрҙәргә числоны, теманы яҙыу.
Кем һүң ул Г. Юнысова?
Слайд 4 Г. Юнысованың портреты
Гөлфиә Аҙноғол ҡыҙы Юнысова 1948йылдың 10 сентябрендә Әлшәй районы Һарыш ауылында тыуған. Әлшәй урта мәктәбен тамамлағас, Башҡорт дәүләт университетында уҡый. Сибай педагогия училищеһында уҡыта. Өфөлә “Башҡортостан ҡыҙы” журналында баш мөхәррир булып эшләй. Г. Юнысова балалар өсөн бик күп шиғырҙар ижад итә. Уның 22 китабы баҫылып сыға. Айырым шығырҙары 25 телгә тәржемә ителгән. (китаптар күргәҙмәһен күрһәтеү) (слайд 5, 6, 7 китаптар)
Гөлфиә Юнысова шиғырҙарына Нур Дауытов, Салауат Низаметдинов, Роза Сәхәүетдинова һәм башҡа композиторҙар 300-ҙән ашыу йыр ижад иткән. Уның «Осоп булмай ҡанатһыҙ» музыкаль комедияһы Сибай драма театрында ҡуйылды.
(слайд 8) Бына был күренештә. 2015 йылдың 3 декабрендә Республика Башлығы Рөстәм Хәмитов шағирә Гөлфиә Иҙелбаеваға (Юнысоваға) «Башҡортостандың халыҡ шағирәһе» исемен бирә. Ул — республиканың ун бишенсе халыҡ шағиры, ҡатын-ҡыҙҙар араһында иһә икенсе булып ошо абруйлы исемде алды.
“Әсәм һүҙҙәре” шиғыры өҫтөндә эш.
Шиғырҙы уҡытыусының тасуири уҡыуы.
Хәҙер дәреслектә бирелгән Г. Юнысованың “Әсәм һүҙҙәре” тип аталған шиғыры менән танышып үтәрбеҙ. Мин һеҙгә уны тасуири итеп уҡып күрһәтәм. Иғтибар менән генә тыңлап ултырабыҙ. Һуңынан аңлашылмаған һүҙҙәрҙе ҡарап үтәрбеҙ.
Һүҙлек эше ( слайд 9)
намыҫ - күңелдән килгән яуаплылыҡ хисе, совесть
саф күңел – благородная душа
асыҡ йөҙ – приветливо
тура һүҙ – ҡаты итеп әйтелгән һүҙ
кенә тотма – күңелеңдә асыу, үс йөрөтмә
киртеп ҡуй ҡолағыңа – иҫеңдә ҡалдыр
Уҡыусылар, уйлап ҡарағыҙ әле, был шығырҙың исемен тағын нисек итеп атап була? ( Әсәм кәңәштәре)
Ысынлап та “Әсәм кәңәштәре” тип әйтеп була. Сөнки әсәйҙәр һәр ваҡыт беҙгә үҙҙәренең кәңәштәре менән ярҙам итеп торалар.
Әйҙәгеҙ, уҡыусылар, был шиғырҙы сылбырлап уҡып сығайыҡ. Һуңынан әсәйҙең кәңәштәрен барлап сығарбыҙ.
Һорауҙарға яуап алыу
Ә хәҙер әсәнең биргән кәңәштәрен барлайыҡ һәм мәғәнәләренә төшөнәйек.
Ниндәй кеше генә бәхетле була ала? (намыҫлы)
Беренсе кәңәш ниндәй инде? (Намыҫлы булыу)
Икенсе кәңәште кем табыр? (хеҙмәтеңдән изгелек күр). Нимә ул хеҙмәт? ( эш башҡарыу). Эйе, эште яратып, аҙағына еткергәндә генә нәтижәһе була.
Артабанғы кәңәште билдәләйбеҙ. (Кешеләргә ҡарата һәр ваҡыт саф күңелле, асыҡ йөҙлө булырға). Икенсе төрлө әйткәндә тағы нисек әйтеп була был һүҙҙәрҙе? (Кешеләргә матур итеп өндәшергә, һораһалар матур итеп яуап бирергә, кәрәк ваҡытта ярҙам итергә)
Тағы ниндәй кәңәштәр бар? (бер кешегә лә асыу тотмаҫҡа; тыуған ерҙе яратырға, ҡәҙерләргә) Эйе, уҡыусылар, берәрһенә асыуығыҙ килә икән уға үпкәләп, һөйләшмәй йөрөмәҫкә. Беҙҙең тыуған еребеҙ берәү генә шунлыҡтан беҙ уны берәр йыраҡ ерҙәргә сығып китһәк бик һағынып ҡайтабыҙ.
Һеҙ бик күп һорауҙарға матур итеп явап бирҙегеҙ, ә хәзер ял итеп алайыҡ.
Ял минуты (слайд 10 )
Афарин, ял итеп, көс йыйып алдыҡ. Эште давам итәйек. Уҡыусылар, шиғырҙағы “йәшәү ул – ут” тигән юлдар нимә хаҡында һөйләй икән? Утты икенсе төрлө нисек әйтеп була? (усаҡ)слайд11 Эйе, усаҡты күҙ алдына килтерәбеҙ. Ул дөрләп янһын өсөн уға ағастар өҫтәп торорға кәрәк. Йәшәгәндә лә кеше үҙенә ағас урынына көс, дәрт, үҙенә ышаныс өҫтәп тороға тейеш.
Бер әсә лә балаһына насарлыҡ теләмәй, әсәй биргән кәңәштәрҙе тыңларға, уларҙы үтәргә кәрәк.
Ә хәҙер әсәй тураһында эстәлекле бер шиғыр тыңлап үтәйек. Уны беҙгә һөйләп ишеттерер.
Рәхмәт, бик матур итеп һөйләнең.
Ысынлап та, уҡыусылар, әсәйҙәрҙең эштәре бик күп. Улар бөтә эште лә башҡарырға етешәләр. Шулай булғас һеҙҙең бурысығыҙ уларға ҡулығыҙҙан килгәнсә ярҙам итеү.
Ижади эш
Уҡыусылар, һөйләшеүҙе йомғаҡлап, беҙ ҙә әсәй тураһында шиғыр яҙып алайыҡ. Беҙ уны синквейн алымы менән яҙырбыҙ.
(слайд 12) Синквейн - Француз теленән тәржемә иткәндә 5 юллыҡ шиғыр тигәнде аңлата.
(Слайд 13) Мин белеүемсә һеҙ синквейн яҙыу алымы менән танышһығыҙ, шулайҙа уны яҙыу тәртибен иҫкә төшөрөп үтәйек.
1 – се юлға – теманы асыҡлаусы һүҙ, исем ( кем?)
2 – се юлға – темаға тура килә торған ике сифат (ниндәй?)
3 – сө юлға – темаға тура килә торған өс ҡылым (ни эшләй?)
4 – се юлға – теманы асыусы һөйләм ( 4 һүҙҙән)
5 – се юлға – темаға ҡарата үҙ фекереңде бер һүҙ менән белдереү (кем?)
Ә хәҙер үҙ аллы эш башҡарабыҙ. Дәфтәрҙәргә синквейн төҙөйбеҙ, унан беҙгә уҡып ишеттерерһегеҙ.
Әйҙәгеҙ кем уҡып ишеттерәм, ти.
Әсәй
Яғымлы, һөйкөмлө
Ярата, ҡайғырта, борсола
Әсәйҙәрҙең ҡәҙерен белегеҙ!
Дуҫ
Афарин, бына ниндәй матур синквейндар килеп сыҡҡан. Һеҙ әсәйегеҙ тураһында бик матур һүҙҙәр яҙғанһығыҙ.
Өй эше. Баҡалау.
Г. Юнысованың “Әсәм һүҙҙәре” шиғырын ятларға.
Бөгөнгө асыҡ дәрестә әүҙем ҡатнашҡан уҡыусыларға 5 билдәһе ҡуям.
Рефлексив анализ
Бөгөн дәрестә нимәләр тураһында белдек?
Шиғыр беҙҙе нимәгә өйрәтә?
Эйе уҡыусылар, һеҙ был дәрестән матур, кәрәкле, файҙалы мәғлүмәттәр алғанһығыҙҙыр тип ышанам. Беҙ бөгөн әҙәбиәтебеҙ күгендә яҡты йондоҙ булып балҡыусы шағирә Г. Юнысова тураһында һүҙ алып барҙыҡ. Уның йөрәгенән урғылып сыҡҡан шиғри юлдары беҙҙе әсәйҙәрҙең һүҙҙәрен тыңларға, кәңәштәрен үтәргә, уларҙы һәр ваҡыт яратырға һәм хөрмәт итергә өйрәтә.
Дәресебеҙҙең аҙағын Гөлфия Юнысова шығырына яҙылған йыр менән тамамлап ҡуяһы килә. Был йырыбыҙ әсәйҙәребеҙгә бүләк булыр. (“Әсәйҙәргә бүләккә” йырын бергәләп башҡарыу)
Әсәйҙәргә бүләккә.
Әсәйҙәргә рәхмәт хисе
Тулған беҙҙең йөрәктә.
Иң матур йырҙар йырлайбыҙ
Беҙ уларға бүләккә.
Яҙғы тәбиғәт беҙгә ҡушыла
Беҙҙең изге теләккә.
Иң тәүге нәфис сәскәләр
Әсәйҙәргә бүләккә.
Самые низкие цены на курсы профессиональной переподготовки и повышения квалификации!
Предлагаем учителям воспользоваться 50% скидкой при обучении по программам профессиональной переподготовки.
После окончания обучения выдаётся диплом о профессиональной переподготовке установленного образца (признаётся при прохождении аттестации по всей России).
Обучение проходит заочно прямо на сайте проекта "Инфоурок".
Начало обучения ближайших групп: 18 января и 25 января. Оплата возможна в беспроцентную рассрочку (20% в начале обучения и 80% в конце обучения)!
Подайте заявку на интересующий Вас курс сейчас: https://infourok.ru/kursy
УЖЕ ЧЕРЕЗ 10 МИНУТ ВЫ МОЖЕТЕ ПОЛУЧИТЬ ДИПЛОМ
от проекта "Инфоурок" с указанием данных образовательной лицензии, что важно при прохождении аттестации.
Если Вы учитель или воспитатель, то можете прямо сейчас получить документ, подтверждающий Ваши профессиональные компетенции. Выдаваемые дипломы и сертификаты помогут Вам наполнить собственное портфолио и успешно пройти аттестацию.
Список всех тестов можно посмотреть тут - https://infourok.ru/tests


text:
Башҡортостанда түләүҙәр йыйыу 91 проценттан артты
Ағымдағы йылдың беренсе кварталында Башҡортостанда халыҡтан йыйылған түләүҙәр 91,3 процент тәшкил итте. Был хаҡта Өфөлә үткән матбуғат конференцияһында БР торлаҡ-коммуналь хужалыҡ министры Ирек Ялалов хәбәр итте. Уның һүҙҙәренсә, ҙур бурыс барлыҡҡа килгән. Әммә беренсе ярты йыллыҡҡа табан хәлдәр яҡшырырға тейеш.
Министр йәнә кадрҙар әҙерләү буйынса эш алып барыу кәрәклеген дә билдәләне.
— Әлеге ваҡытта, торлаҡ-коммуналь хужалыҡтың йәшәйеште тәьмин итеү предприятиелары етәкселәренең барыһы ла икенсе юғары белем алырға тейеш, тигән бурыс ҡуйылған, — тип һыҙыҡ өҫтөнә алды ул. – Был тиҙләтелгән уҡыу буласаҡ — ике-өс йыл.
Ирек Ялаловтың әйтеүенсә, был торлаҡ-коммуналь хужалыҡ өсөн кадрҙар әҙерләү һәм тармаҡ хеҙмәткәрҙәренең квалификацияһын күтәреү методикаһы — үҙенсәлекле проект. Һәм Башҡортостандың һәм илебеҙҙәге башҡа төбәктәрҙең уҡыу йорттары был проект менән ҡыҙыҡһыныуын белдергән.


text:
Баш ҡалала сәнәғәт предприятиелары өсөн вакансиялар йәрминкәһе үтәсәк
Иртәгә, 8 декабрҙә, Өфөлә сәнәғәт предприятиелары өсөн вакансиялар йәрминкәһе үтәсәк. Унда 15 эш биреүсенең ҡатнашыуы көтөлә. Сәнәғәт предприятиеларында булған буш эш урындарынан тыш, йәрминкәлә иҡтисадтың башҡа тармаҡтарынан да вакансиялар тәҡдим ителәсәк.
— Иртәгә беҙҙең йәрминкәгә килеүселәргә инженер-техник белгестәр, менеджер, коммерция директоры, логист, экономист, һаҡсы вакансиялары тәҡдим ителәсәк. Бынан тыш, теләгән һәр кем беҙҙең вакансиялар альбомы менән файҙалана аласаҡ, — тип хәбәр итте «Башинформ» агентлығына Өфөнөң Халыҡ мәшғүллеге үҙәгенең предприятиелар менән бәйләнештәр бүлеге начальнигы Ирина Турчина.
Ғәҙәттәгесә, вакансиялар йәрминкәһе 10-12 сәғәттәрҙә ҡаланың Халыҡ мәшғүллеге үҙәгендә (Ибраһимов бульвары, 47/1) үтәсәк.